
124 DR.30.10.2008 
 

Yang Berhormat, bagi mengatasi kepadatan bilangan murid di SRJK(C) bagi tahun 1999 
sehingga 2008, Kementerian Pelajaran telah meluluskan perpindahan sebanyak 75 buah 
SRJK(C) yang mana sebahagian besar adalah sekolah kurang murid ke kawasan yang 
mempunyai keperluan yang tinggi. 

Puan Teo Nie Ching [Serdang]:  Minta penjelasan. 

Dato' Razali bin Ismail:  Ya. 

Puan Teo Nie Ching [Serdang]:  Terima kasih.  Saya hanya hendak tanya kerana 
menurut jawab lisan yang saya dapat daripada kementerian pada 23 Oktober 2008, pada 
Januari tahun ini kementerian telah meluluskan pembinaan enam buah SRJK(C).  Saya di 
sini hanya hendak tanya sama ada enam buah sekolah baru itu akan dibina pada tahun 
yang akan datang.  Sekiranya tidak, bila kementerian ingin membina keenam-enam buah 
SRJK(C) itu kerana Barisan Nasional telah banyak menggunakan perkara ini dalam pilihan 
raya yang lepas dan saya harap kerajaan memang akan menunaikan perjanjian mereka.  
Sekian, terima kasih. 

Dato' Razali bin Ismail:  Barisan Nasional adalah sebuah parti kerajaan yang 
amat beramanah. 

Tuan Loke Siew Fook  [Rasah]:  Yang Berhormat Timbalan Menteri, boleh 
sekali? 

Dato' Razali bin Ismail:  Sekejap saya menjawab ini.  Saya sebut dua buah 
sekolah SRJK(C) yang telah pun mulai dibina iaitu di Kulai dan yang satu lagi di Yong Peng 
iaitu di peringkat konsultan dan peringkat rundingan awal.  Enam buah lagi itu, ini adalah 
merupakan dalam perancangan seperti mana yang saya sebut.  Dalam keadaan sekarang 
saya tidak dapat menjanjikannya seperti mana yang saya sebut tadi itu, kenaikan harga 
barang semasa di mana banyak projek-projek yang sedang disemak semula tetapi 
percayalah Kementerian Pelajaran senantiasa memberi keprihatinan di atas janji-janji yang 
telah dibuat.  Ya, Yang Berhormat. 

Tuan Loke Siew Fook  [Rasah]:  Terima kasih Yang Berhormat Timbalan 
Menteri.  Saya hendak tanya adakah Kementerian Pelajaran akan menetapkan satu dasar 
bahawa pembinaan SRJK(C) dan SRJK(T) itu mengikut keperluan dan bukannya mengikut 
pemindahan kerana saya tengok dalam beberapa tahun ini banyak pemindahan-
pemindahan SRJK(C) atau SRJK(T) yang tidak ada, kurang muridnya, dipindah ke bandar.  
Mengapa tidak boleh ada satu dasar benarkan pembinaan SRJK(C) dan SRJK(T) di tempat 
yang mereka ada permintaan, ada keperluan.  Luluskan kerana permintaan yang sama juga 
telah dilemparkan oleh parti-parti komponen Barisan Nasional dalam mesyuarat-mesyuarat 
agung mereka tetapi dalam dasar kerajaan belum ada kita lihat dasar itu ditetapkan bahawa 
bina mengikut keperluan. 

Keduanya saya hendak tanya, saya juga ada bangkitkan semasa perbahasan oleh 
Yang Berhormat Ipoh Barat.  Saya hendak tanya status pembinaan ataupun penambahan 
bangunan di SRJK(T) Ladang Senawang di Seremban iaitu dalam Parlimen Rembau.  Saya 
melawat sekolah itu seminggu yang lepas dan lihat bahawa keadaan sekolah itu cukup 
teruk dilanda banjir kilat dan kerajaan telah meluluskan tambahan bangunan di kawasan itu 
sebelum pilihan raya tetapi sudah tujuh bulan berlalu tetapi bangunan itu belum dimulakan.  
Apakah tindakan daripada pihak kementerian?  Terima kasih. 

Dato' Razali bin Ismail:  Yang Berhormat, tadi ditanya tentang dasar-dasar kita 
memang kita membina sekolah berdasarkan kepada keperluan dan keadaan komuniti di 
situ dari segi geografinya.  Tidak guna kita membina sebuah sekolah terasing dan 
menyebabkan susah payah bagi anak-anak kita pergi.  Lebih-lebih lagi sekarang ini dalam 
keadaan dan pembinaan kawasan-kawasan perumahan baru.  Ini adalah merupakan satu 
strategi yang sedang dibuat.  Malah dalam kertas yang dibentangkan dalam peringkat 
seminar, dalam kita memantapkan sekolah-sekolah SRJK(C) dan SRJK(T) di bandar, kita 
sedang melihat cadangan-cadangan yang telah dibawa.   

Kemudian tentang persoalan di SRJK(T) Ladang Senawang dibangkitkan oleh 
Yang Berhormat Rasah.   Untuk makluman Yang Berhormat pembinaan bangunan baru 
iaitu satu blok empat tingkat dengan kos RM1.42 juta bagi sekolah tersebut telah diluluskan 



Yang Berhormat, bagi mengatasi kepadatan bilangan murid di SRJK(C) bagi tahun 1999 sehingga 2008, Kementerian Pelajaran telah meluluskan perpindahan sebanyak 75 buah SRJK(C) yang mana sebahagian besar adalah sekolah kurang murid ke kawasan yang mempunyai keperluan yang tinggi. Puan Teo Nie Ching [Serdang]: Minta penjelasan. Dato' Razali bin Ismail: Ya. Puan Teo Nie Ching [Serdang]: Terima kasih. Saya hanya hendak tanya kerana menurut jawab lisan yang saya dapat daripada kementerian pada 23 Oktober 2008, pada Januari tahun ini kementerian telah meluluskan pembinaan enam buah SRJK(C). Saya di sini hanya hendak tanya sama ada enam buah sekolah baru itu akan dibina pada tahun yang akan datang. Sekiranya tidak, bila kementerian ingin membina keenam-enam buah SRJK(C) itu kerana Barisan Nasional telah banyak menggunakan perkara ini dalam pilihan raya yang lepas dan saya harap kerajaan memang akan menunaikan perjanjian mereka. Sekian, terima kasih. Dato' Razali bin Ismail: Barisan Nasional adalah sebuah parti kerajaan yang amat beramanah. Tuan Loke Siew Fook [Rasah]: Yang Berhormat Timbalan Menteri, boleh sekali?. Dato' Razali bin Ismail: Sekejap saya menjawab ini. Saya sebut dua buah sekolah SRJK(C) yang telah pun mulai dibina iaitu di Kulai dan yang satu lagi di Yong Peng iaitu di peringkat konsultan dan peringkat rundingan awal. Enam buah lagi itu, ini adalah merupakan dalam perancangan seperti mana yang saya sebut. Dalam keadaan sekarang saya tidak dapat menjanjikannya seperti mana yang saya sebut tadi itu, kenaikan harga barang semasa di mana banyak projek-projek yang sedang disemak semula tetapi percayalah Kementerian Pelajaran senantiasa memberi keprihatinan di atas janji-janji yang telah dibuat. Ya, Yang Berhormat. Tuan Loke Siew Fook [Rasah]: Terima kasih Yang Berhormat Timbalan Menteri. Saya hendak tanya adakah Kementerian Pelajaran akan menetapkan satu dasar bahawa pembinaan SRJK(C) dan SRJK(T) itu mengikut keperluan dan bukannya mengikut pemindahan kerana saya tengok dalam beberapa tahun ini banyak pemindahan- pemindahan SRJK(C) atau SRJK(T) yang tidak ada, kurang muridnya, dipindah ke bandar. Mengapa tidak boleh ada satu dasar benarkan pembinaan SRJK(C) dan SRJK(T) di tempat yang mereka ada permintaan, ada keperluan. Luluskan kerana permintaan yang sama juga telah dilemparkan oleh parti-parti komponen Barisan Nasional dalam mesyuarat-mesyuarat agung mereka tetapi dalam dasar kerajaan belum ada kita lihat dasar itu ditetapkan bahawa bina mengikut keperluan. Keduanya saya hendak tanya, saya juga ada bangkitkan semasa perbahasan oleh Yang Berhormat Ipoh Barat. Saya hendak tanya status pembinaan ataupun penambahan bangunan di SRJK(T) Ladang Senawang di Seremban iaitu dalam Parlimen Rembau. Saya melawat sekolah itu seminggu yang lepas dan lihat bahawa keadaan sekolah itu cukup teruk dilanda banjir kilat dan kerajaan telah meluluskan tambahan bangunan di kawasan itu sebelum pilihan raya tetapi sudah tujuh bulan berlalu tetapi bangunan itu belum dimulakan. Apakah tindakan daripada pihak kementerian? Terima kasih. Dato' Razali bin Ismail: Yang Berhormat, tadi ditanya tentang dasar-dasar kita memang kita membina sekolah berdasarkan kepada keperluan dan keadaan komuniti di situ dari segi geografinya. Tidak guna kita membina sebuah sekolah terasing dan menyebabkan susah payah bagi anak-anak kita pergi. Lebih-lebih lagi sekarang ini dalam keadaan dan pembinaan kawasan-kawasan perumahan baru. Ini adalah merupakan satu strategi yang sedang dibuat. Malah dalam kertas yang dibentangkan dalam peringkat seminar, dalam kita memantapkan sekolah-sekolah SRJK(C) dan SRJK(T) di bandar, kita sedang melihat cadangan-cadangan yang telah dibawa. Kemudian tentang persoalan di SRJK(T) Ladang Senawang dibangkitkan oleh Yang Berhormat Rasah. Untuk makluman Yang Berhormat pembinaan bangunan baru iaitu satu blok empat tingkat dengan kos RM1.42 juta bagi sekolah tersebut telah diluluskan.